CELEX: C2004/190/24
Language: el
Date: 2004-07-24 00:00:00
Title: Απόφαση του Πρωτοδικείου, της 25ης Μαΐου 2004, στην υπόθεση T-154/01, Distilleria F. Palma SpA κατά Επιτροπής των Ευρωπαϊκών Κοινοτήτων («Κανονισμός (ΕΟΚ) 822/87 — Κοινή οργάνωση της αμπελοοινικής αγοράς — Κανονισμός (ΕΟΚ) 1780/89 — Κανονισμός (ΕΟΚ) 2710/93 — Κανονισμός (ΕΚ) 416/96 — Διάθεση στην αγορά αλκοολών προερχόμενων από απόσταξη — Κανονισμός (ΕΟΚ) 3390/90 — Δημοπρασία για τη χρησιμοποίηση στον τομέα των καυσίμων — Άρνηση της Επιτροπής να τροποποιήσει ορισμένους όρους της δημοπρασίας — Ανωτέρα βία — Εξωσυμβατική ευθύνη της Κοινότητας — Παραδεκτό»)

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/15
            
         ΠΡΩΤΟΔΙΚΕΙΟ
   
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 25ης Μαΐου 2004
   στην υπόθεση T-154/01, Distilleria F. Palma SpA κατά Επιτροπής των Ευρωπαϊκών Κοινοτήτων (1)
   
   («Κανονισμός (ΕΟΚ) 822/87 - Κοινή οργάνωση της αμπελοοινικής αγοράς - Κανονισμός (ΕΟΚ) 1780/89 - Κανονισμός (ΕΟΚ) 2710/93 - Κανονισμός (ΕΚ) 416/96 - Διάθεση στην αγορά αλκοολών προερχόμενων από απόσταξη - Κανονισμός (ΕΟΚ) 3390/90 - Δημοπρασία για τη χρησιμοποίηση στον τομέα των καυσίμων - Άρνηση της Επιτροπής να τροποποιήσει ορισμένους όρους της δημοπρασίας - Ανωτέρα βία - Εξωσυμβατική ευθύνη της Κοινότητας - Παραδεκτό»)
   (2004/C 190/24)
   Γλώσσα διαδικασίας: η ιταλική
   Προσωρινή μετάφραση· η οριστική μετάφραση θα δημοσιευθεί στη «Συλλογή της Νομολογίας» Στην υπόθεση Τ-154/01, Distilleria F. Palma SpA, υπό εκκαθάριση, με έδρα τη Νάπολη (Ιταλία), εκπροσωπούμενη από τον F. Caruso, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: L. Visaggio και C. Cattabriga, επικουρούμενοι από τον δικηγόρο A. Dal Ferro), με αντικείμενο αγωγή αποζημιώσεως που βασίζεται στο άρθρο 235 ΕΚ και στο άρθρο 288, δεύτερο εδάφιο, ΕΚ και με την οποία ζητείται η αποκατάσταση της ζημίας που η ενάγουσα ισχυρίζεται ότι υπέστη λόγω της παράνομης συμπεριφοράς της Επιτροπής, η οποία προκύπτει από το έγγραφο της 11ης Νοεμβρίου 1996 που απέστειλε το κοινοτικό αυτό όργανο στις ιταλικές αρχές, το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, A. W. H. Meij και N. J. Forwood, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 25 Μαΐου 2004 απόφαση με το ακόλουθο διατακτικό:
   
               1.
            
            
               Απορρίπτει την αγωγή ως απαράδεκτη.
            
         
               2.
            
            
               Καταδικάζει την ενάγουσα στα δικαστικά έξοδα.
            
         
      (1)  ΕΕ C 259 της 15.9.2001.